《宴得解进士》
宋代·刘敞

汝颍纪南国，星极丽中州。多奇兆两汉，粹气兼九邱。

里巷含古兆，文章耀前修。上恩荣计偕，博选充诏求。

杂沓会骏骨，轩昂出骅骝。日余瞢深识，有司属同忧。

攻玉固以石，妍媸岂云侔。登龟但投饵，美恶非其俦。

堂上歌鹿鸣，樽前亲献酬。有功幸九锡，与祭为诸侯。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。